
Бажы бирлигине мүчө мамлекеттердин бажы кызматтарынын Бириккен коллегиясы жөнүндө 2011-жылдын 22-июнундагы келишимге өзгөртүүлөрдү киргизүү тууралуу
 ПРОТОКОЛ 

Евразия экономикалык бирлигине мүчө мамлекеттердин өкмөттөрү,
2014-жылдын 29-майындагы Евразия экономикалык бирлиги жөнүндө Келишимге негизденип,
Евразия экономикалык бирлигинин Бажы кодекси жөнүндө 2017-жылдын 11-апрелиндеги келишимдин жоболорун эске алуу менен,
төмөнкүлөр жөнүндө макулдашышты:

1-берене
Бажы бирлигине мүчө мамлекеттердин бажы кызматтарынын Бириккен коллегиясы жөнүндө 2011-жылдын 22-июнундагы келишимге төмөнкүдөй өзгөртүүлөр киргизилсин:
1) 1-беренеде «Бажы бирлигине мүчө мамлекеттердин бажы кызматтарынын (мындан ары – Тараптардын мамлекеттеринин бажы кызматтары)» деген сөздөр «Евразия экономикалык бирлигине мүчө мамлекеттердин (мындан ары тиешелүүлүгүнө жараша – Бирлик, мүчө мамлекеттер) бажы органдарынын» деген сөздөргө алмаштырылсын, «Бажы бирлигинин» деген сөздөр «Бирликтин» деген сөздөргө алмаштырылсын, «бажы мыйзамдарын» деген сөздөр «Бирликтин укугун түзгөн бажылык укук мамилелерин жөнгө салуучу эл аралык келишимдерди жана актыларды (мындан ары – бажылык жөнгө салуу чөйрөсүндөгү эл аралык келишимдер жана актылар)» деген сөздөргө алмаштырылсын, «Тараптардын мамлекеттеринин» деген сөздөр «мүчө мамлекеттердин» деген сөздөргө алмаштырылсын;
2) 2-беренеде «Бажы бирлигиндеги бажылык укук мамилелерин жөнгө салуучу, Бажы бирлигине мүчө мамлекеттердин башка эл аралык келишимдеринде, ЕврАзЭБтин мамлекеттер аралык Кеңешинин (Бажы бирлигинин Жогорку органынын) жана Бажы бирлигинин Комиссиясынын чечимдеринде» деген сөздөр «бажылык жөнгө салуу чөйрөсүндөгү эл аралык келишимдерде жана актыларда» деген сөздөргө алмаштырылсын;
3)  3-берене төмөнкүдөй редакцияда баяндалсын:
«3-берене
Бириккен коллегияны мүчө мамлекеттердин борбордук бажы органдарынын жетекчилеринин ичинен Бириккен коллегиянын мүчөлөрү тарабынан шайлануучу төрага (мындан ары – төрага) жетектейт. Төрага сунушталган мүчө мамлекетти кошпогондо, төраганын Бириккен коллегиянын мүчөлөрү тарабынан шайлануучу, мүчө мамлекеттердин санына барабар сандагы орун басарлары болот.
Ушул Келишимдин максаттары үчүн төмөнкүлөр мүчө мамлекеттердин борбордук бажы органдары болуп саналат: Армения Республикасынан – Армения Республикасынын Мамлекеттик кирешелер комитети, Беларусь Республикасынан – Беларусь Республикасынын Мамлекеттик бажы комитети, Казакстан Республикасынан – Казакстан Республикасынын Финансы министрлигинин Мамлекеттик кирешелер комитети, Кыргыз Республикасынан – Кыргыз Республикасынын Өкмөтүнө караштуу Мамлекеттик бажы кызматы, Россия Федерациясынан – Федералдык бажы кызматы.
Төрага жана анын орун басарлары 1 жылдык мөөнөткө шайланат.
Бириккен коллегиянын чечими боюнча бул мөөнөт узартылышы мүмкүн.
Бириккен коллегиянын отурумун төрага, ал эми ал жок болгон учурда төраганын орун басары же төраганын тапшырмасы боюнча Бириккен коллегиянын мүчөлөрүнүн бири алып барат.
Бириккен коллегиянын курамына төрага, анын орун басарлары, ошондой эле, эреже катары мүчө мамлекеттердин борбордук бажы органдарынын коллегия мүчөлөрүнүн санынын мүчө мамлекеттин ар бир борбордук бажы органынын тең өкүлчүлүгүн эске алуу менен, мүчө мамлекеттердин борбордук бажы органдарынын жетекчи кызматкерлери болуп саналган Бириккен коллегиянын мүчөлөрү кирет.
Бириккен коллегиянын иш тартиби Бириккен коллегиянын кароосунун жыйынтыгы боюнча төрага тарабынан бекитилүүчү жол-жоболордун эрежелери менен аныкталат.
Бажылык жөнгө салууну жүзөгө ашыруу боюнча ыйгарым укуктарды башка органга өткөрүп берген же мүчө мамлекеттин борбордук бажы органынын аталышы өзгөргөн учурда, мүчө мамлекеттин тиешелүү борбордук бажы органы бул жөнүндө дипломатиялык каналдар аркылуу мүчө мамлекеттердин башка борбордук бажы органдарына токтоосуз маалымдайт.»;
4) 4-беренеде:
биринчи сүйлөм «өткөрүлөт» деген сөздөн кийин «, эреже катары» деген сөздөр менен толукталсын;
экинчи сүйлөмдө «Тараптардын мамлекеттеринин» деген сөздөр «мүчө мамлекеттердин» деген сөздөргө алмаштырылсын;
5) 5-беренеде:
экинчи жана үчүнчү абзацтары төмөнкүдөй редакцияда баяндалсын:
«мүчө мамлекеттердин бажы органдарынын ишин координациялоо;

бажылык жөнгө салуу чөйрөсүндөгү эл аралык келишимдерди жана актыларды иштеп чыгууга катышуу;»;
төртүнчү абзацындагы «Бажы бирлигинин бажы мыйзамдарын» деген сөздөр «бажылык жөнгө салуу чөйрөсүндөгү эл аралык келишимдерди жана актыларды» деген сөздөргө алмаштырылсын;
бешинчи абзацындагы «товарларды жана транспорт каражаттарын бажылык тариздөөнү жана бажылык контролдоону уюштуруунун» деген сөздөр «бажы операцияларын жүргүзүүнүн жана товарларга жана транспорт каражаттарына бажы контролун жүргүзүүнүн» деген сөздөргө алмаштырылсын, «Бажы бирлигинин Бирдиктүү» деген сөздөр «Бирликтин» деген сөзгө алмаштырылсын;
алтынчы абзацындагы «Бажы бирлигинин бирдиктүү бажы аймагында» деген сөздөр «мүчө мамлекеттердин» деген сөздөргө алмаштырылсын;
6) 6-беренеде:
экинчи абзацы алып салынсын;
үчүнчү абзацы төмөнкүдөй редакцияда баяндалсын:
«бажылык жөнгө салуу чөйрөсүндөгү эл аралык келишимдерди жана актыларды өркүндөтүү боюнча сунуштарды даярдоо;»;
төртүнчү абзацы алып салынсын;
бешинчи абзацы төмөнкүдөй редакцияда баяндалсын:
 «Бирликтин укугуна кирген актыларды ишке ашырууга көмөктөшүү;»;
алтынчы абзацы төмөнкүдөй редакцияда баяндалсын:
«бажылык жөнгө салуу чөйрөсүндөгү эл аралык келишимдерди жана актыларды, мүчө мамлекеттердин бажылык жөнгө салуу жөнүндө мыйзамдарын жана сакталышын контролдоо мүчө мамлекеттердин бажы органдарына жүктөлгөн мүчө мамлекеттердин мыйзамдарын бир түрдүү сактоону камсыз кылууга багытталган биргелешкен пландарды жана чараларды даярдоо жана кабыл алуу»;
жетинчи абзацындагы «Тараптардын мамлекеттеринин бажы кызматтарынын» деген сөздөр «мүчө мамлекеттердин органдарынын» деген сөздөргө алмаштырылсын, «Бажы бирлигинде» деген сөздөр «Бирликте» деген сөзгө алмаштырылсын;
сегизинчи абзацындагы «Бажы бирлигинин бажы мыйзамдарын» деген сөздөр «бажылык жөнгө салуу чөйрөсүндөгү эл аралык келишимдерди жана актыларды» деген сөздөргө алмаштырылсын;
тогузунчу абзацындагы «Бажы бирлигинде бажы мамилелерин жөнгө салуучу актыларды» деген сөздөр «бажылык жөнгө салуу чөйрөсүндөгү эл аралык келишимдерди жана актыларды» деген сөздөргө алмаштырылсын;
онунчу жана он биринчи абзацтары төмөнкүдөй редакцияда баяндалсын:
«бажылык жөнгө салуу чөйрөсүндө Бирликти өнүктүрүү программаларын иштеп чыгууну демилгелөө жана аларды иштеп чыгууга жана ишке ашырууга катышуу;
Бирликте бажылык жөнгө салууну өркүндөтүү, бажы операцияларын аткаруу тартибин жана бажы документтеринин формаларын унификациялоо боюнча сунуштарды даярдоо;»;
он үчүнчү абзацында
«Тараптардын мамлекеттеринин бажы кызматтарына» деген сөздөр «мүчө мамлекетердин бажы органдарына» деген сөздөргө алмаштырылсын;
«товарлар чыгарылган өлкөнү» деген сөздөр «товарлардын келип чыгышын» деген сөздөргө алмаштырылсын;
он төртүнчү абзацы төмөнкүдөй редакцияда баяндалсын: «товарлардын бажы наркын бажылык декларациялоонун жана бажылык контролдоонун жана бажы төлөмдөрүн, атайын, демпингге каршы, компенсациялык алымдарды төлөөнүн тартибин иштеп чыгуу жана өркүндөтүү боюнча сунуштарды кароо жана даярдоо;»;
он бешинчи абзацында:
«контролунун» деген сөз «контролун жүргүзүүнүн» деген сөздөргө алмаштырылсын;
«Бажы бирлигине мүчө мамлекеттерде» деген сөздөр «мүчө мамлекеттерде» деген сөздөргө алмаштырылсын;
он алтынчы абзацында «методдорун» деген сөздөр «бажы контролун жүргүзүүнү камсыз кылуучу чараларды» деген сөздөргө алмаштырылсын;
он жетинчи абзацы төмөнкүдөй редакцияда баяндалсын:
«Бирликтин бажы чек арасы аркылуу жеке пайдалануу үчүн товарларды өткөрүүнүн унификацияланган тартибинин жана шарттарынын сакталышына жана мындай товарларга карата унификацияланган бажы операцияларынын жүргүзүлүшүнө мониторинг жүргүзүү;»;
он сегизинчи абзацы алып салынсын;
он тогузунчу абзацында:
«жана сунуштамаларды иштеп чыгуу» деген сөздөр алып салынсын;
«Бажы бирлигинин» деген сөздөр «Евразия экономикалык бирлигинин» деген сөздөргө алмаштырылсын;
жыйырманчы жана жыйырма биринчи абзацтар төмөнкүдөй редакцияда баяндалсын:
«мүчө мамлекеттердин бажы органдары тарабынан Бирликтин бажы чек арасы аркылуу накталай акча каражаттарын жана акча куралдарын алып өтүү тартибинин сакталышына контроль жүргүзүүнү, ошондой эле мүчө мамлекеттердин бажы органдары тарабынан валюталык жөнгө салуу жана валюталык контролдоо чөйрөсүндө жүзөгө ашырылуучу башка функциялардын аткарылышын координациялоо;
контрабандага, өндүрүшү мүчө мамлекеттердин бажы органдарынын карамагына кирген башка кылмыштарга же жазык укук бузууларга, ошондой эле мүчө мамлекеттердин бажы органдары административдик процессти жүргүзгөн (өндүрүштү жүзөгө ашырган) административдик укук бузууларга (бузууларга) каршы күрөшүү боюнча мүчө мамлекеттердин бажы органдарынын өз ара аракеттенүүсүн уюштуруу;»;
жыйырма экинчи абзацында «Тараптардын мамлекеттеринин бажы кызматтары» деген сөздөр «мүчө мамлекеттердин органдары» деген сөздөргө алмаштырылсын;
жыйырма үчүнчү абзацында «Тараптардын мамлекеттеринин бажы кызматтарынын» деген сөздөр «мүчө мамлекеттердин органдарынын», деген сөздөргө алмаштырылсын, «Тараптардын мамлекеттеринин» деген сөздөр « мүчө мамлекеттердин» деген сөздөргө алмаштырылсын;
жыйырма төртүнчү абзацында «Тараптардын мамлекеттеринин бажы кызматтарынын» деген сөздөр «мүчө мамлекеттердин органдарынын» деген сөздөргө алмаштырылсын, «Бажы бирлигинин» деген сөздөр «Бирликтин» деген сөзгө алмаштырылсын, 
«Тараптардын мамлекеттеринин тышкы» деген сөздөр «мүчө мамлекеттердин тышкы» деген сөздөргө алмаштырылсын, «Тараптардын мамлекеттеринин ишканаларынын» деген сөздөр « мүчө мамлекеттердин ишканаларынын» деген сөздөргө алмаштырылсын;
жыйырма бешинчи абзацында «Тараптардын мамлекеттеринин» деген сөздөр «мүчө мамлекеттердин » деген сөздөргө алмаштырылсын;
жыйырма алтынчы абзацында «Тараптардын» деген сөз «мүчө мамлекеттердин» деген сөздөргө алмаштырылсын;
жыйырма жетинчи абзацында «Бажы бирлигинин» деген сөздөр «Бирликтин» деген сөзгө алмаштырылсын,
7) 7-беренеде:
экинчи абзацы төмөнкүдөй редакцияда баяндалсын:
«өзүнүн компетенциясынын чегинде ташып кирүү бажы алымдарынын (эквиваленттүү аракетке ээ болгон башка алымдардын, салыктардын жана жыйымдардын), атайын, демпингге каршы, компенсациялык алымдардын суммаларын эсепке алуу тартибин өркүндөтүү жөнүндө сунуштарды иштеп чыгуу;»;
үчүнчү абзацындагы «Тараптардын мамлекеттеринин бажы кызматтарынын» деген сөздөр «мүчө мамлекеттердин бажы органдарынын» деген сөздөргө алмаштырылсын;
төртүнчү абзацындагы «Бажы бирлигинин Бирдиктүү бажы аймагында» деген сөздөр «мүчө мамлекеттердин бажы органдарынын» деген сөздөргө алмаштырылсын;
бешинчи абзацындагы «Бажы бирлигинде» деген сөздөр «Бирликте» деген сөзгө алмаштырылсын;
алтынчы абзацындагы «Тараптардын мамлекеттеринин бажы кызматтарына» деген сөздөр «мүчө мамлекеттердин бажы органдарына» деген сөздөргө алмаштырылсын, «Бажы бирлигинин бажы мыйзамдарынын ченемдерин» деген сөздөр «бажылык жөнгө салуу чөйрөсүндөгү эл аралык келишимдердин жана актылардын жоболорун» деген сөздөргө алмаштырылсын;
жетинчи абзацындагы «бажы органдары» деген сөздөр «мүчө мамлекеттер» деген сөздөргө алмаштырылсын;
сегизинчи абзацы «, атайын, демпингге каршы, компенсациялык алымдарды» деген сөздөр менен толукталсын;
тогузунчу абзац алып салынсын;
онунчу абзацы төмөнкүдөй редакцияда баяндалсын:
«бажылык жөнгө салуу чөйрөсүндөгү эл аралык келишимдерге жана актыларга ылайык башка укуктарды пайдаланууга.»;
8) 9-беренеде:
биринчи абзацындагы «Бажы бирлигинин ар бир мүчө мамлекети» деген сөздөр «ар бир мүчө мамлекет» деген сөздөргө алмаштырылсын;
экинчи абзацы төмөнкүдөй редакцияда баяндалсын:
«Бириккен коллегиянын чечимдерине төрага жана анын орун басарлары кол коюшат.»;
экинчи абзацтан кийин төмөнкүдөй мазмундагы абзац менен толукталсын:
«Бириккен Коллегиянын жыйынында төрага (төраганын орун басары) жок болгон учурда Бириккен коллегиянын чечимдерине сунушталган мүчө мамлекеттин борбордук бажы органынын жетекчиси тарабынан ага берилген ыйгарым укуктардын алкагында тиешелүү мүчө мамлекеттен Бириккен коллегиянын мүчөсү кол коет.»;
үчүнчү абзацындагы «Тараптардын мамлекеттеринин» деген сөздөр «мүчө мамлекеттердин» деген сөздөргө алмаштырылсын, «Тараптардын мамлекеттеринин ар биринин» деген сөздөр «мүчө мамлекеттердин ар биринин» деген сөздөргө алмаштырылсын;
9) 10-беренеде:
үчүнчү абзацтын экинчи сүйлөмүндөгү «Төрага» деген сөз «төрага» деген сөзгө алмаштырылсын;
төртүнчү абзацтагы «жөнөтүүчү Тарап» деген сөз «жөнөтүүчү мүчө мамлекет» деген сөздөргө алмаштырылсын;
10)  14-берене «жана ушул Келишимдин ажырагыс бөлүгү болуп саналат» деген сөздөр менен толукталсын;
11)  15-беренеде «Тараптардын ортосундагы консультациялар жана сүйлөшүүлөр жолу менен» деген сөздөр «2014-жылдын 29-майындагы Евразия экономикалык бирлиги жөнүндө Келишимде аныкталган тартипте» деген сөздөргө алмаштырылсын.
2-берене
Ушул Протокол анын күчүнө кириши үчүн Евразия экономикалык бирлигине мүчө мамлекеттер зарыл болгон мамлекет ичиндеги жол-жоболорду аткаргандыгы жөнүндө акыркы жазуу жүзүндөгү кабарламаны дипломатиялык каналдар аркылуу депозитарий алган күндөн тартып күчүнө кирет.
Чолпон-Ата шаарында 2019-жылдын «09» августунда орус тилинде бир түп нускада түзүлдү.
Ушул Протоколдун түп нускасы Евразия экономикалык комиссиясында сакталат, ал ушул Протоколдун депозитарийи болуп, анын күбөлөндүрүлгөн көчүрмөсүн ар бир мүчө мамлекетке жөнөтөт.

